19.7.2003 Euroopan unionin virallinen lehti L 181/25 (Säädökset, joita ei tarvitse julkaista) NEUVOSTO NEUVOSTON PÄÄTÖS, tehty 6 päivänä kesäkuuta 2003, keskinäistä oikeusapua ja rikoksen johdosta tapahtuvaa luovuttamista Euroopan unionin ja Amerikan yhdysvaltojen välillä koskevien sopimusten allekirjoittamisesta (2003/516/EY) EUROOPAN UNIONIN NEUVOSTO, joka ottaa huomioon Euroopan unionista tehdyn sopimuksen ja erityisesti sen 24 ja 38 artiklan, sekä katsoo seuraavaa: (1) — Euroopan unionin jäsenvaltiot tekevät Amerikan yhdys- valtojen kanssa yhteistyötä rikosasioissa kahdenvälisten sopimusten, yleissopimusten, kansallisten lainsäädäntö- jensä ja järjestelyjensä pohjalta. (2) — Euroopan unioni pyrkii päättäväisesti parantamaan tätä yhteistyötä voidakseen torjua tehokkaammin erityisesti kansainvälistä rikollisuutta ja terrorismia. (3) — Neuvosto päätti 26 päivänä huhtikuuta 2002 valtuuttaa puheenjohtajavaltion, jota komissio avustaa, aloittamaan neuvottelut Amerikan yhdysvaltojen kanssa, ja puheen- johtajavaltio neuvotteli Amerikan yhdysvaltojen kanssa kaksi sopimusta kansainvälisestä yhteistyöstä rikos- asioissa: toisen keskinäisestä oikeusavusta ja toisen rikoksen johdosta tapahtuvasta luovuttamisesta. (4) — Sopimukset on allekirjoitettava Euroopan unionin puolesta, edellyttäen, että ne tehdään. Euroopan unioni antaa allekirjoittamisen yhteydessä seuraavan julistuksen: ”Euroopan unioni toteaa, että vapauteen, turvallisuu- teen ja oikeuteen perustuvan alueen kehittämisellä voi olla seurauksia, jotka vaikuttavat Yhdysvaltojen kanssa tehtyihin sopimuksiin. Unioni tarkastelee näitä seikkoja — perusteellisesti — erityisesti — luovuttamista koskevan sopimuksen 10 artiklan 2 kohdan osalta. Unioni haluaa neuvotella Yhdysvaltojen kanssa ratkaistakseen mahdolliset sopimuksiin vaikuttavat seikat ja tarvittaessa myös tarkistaa sopimuksia. Unioni toteaa, että 10 artikla ei muodosta ennakkota- pausta kolmansien maiden kanssa käytäviä neuvotte- luja varten.” (5) — Sopimusten 3 artiklan 2 kohdassa määrätään, että Yhdysvaltojen ja unionin jäsenvaltioiden välillä vaihde- taan — kirjalliset — välineet kahdenvälisten sopimusten täytäntöönpanosta. Keskinäistä oikeusapua koskevan sopimuksen 3 artiklan 3 kohdassa määrätään vastaavat velvoitteet niille jäsenvaltioille, joilla ei ole kahdenvälistä keskinäistä oikeusapua koskevaa sopimusta Yhdysval- tojen kanssa. Jäsenvaltioiden olisi kirjallisten välineiden laatimiseksi — koordinoitava — toimintansa — neuvoston kanssa, ON PÄÄTTÄNYT SEURAAVAA: 1 artikla 1. — Valtuutetaan — neuvoston — puheenjohtaja — nimeämään henkilö/henkilöt, jolla/joilla on valtuudet allekirjoittaa sopi- mukset Euroopan unionin puolesta, edellyttäen että sopimukset myöhemmin tehdään. 2. — Sopimustekstit ja niihin liittyvät selitykset, jotka sisältävät Euroopan unionin ja Amerikan yhdysvaltojen yhteisen tul- kinnan, ovat tämän päätöksen liitteenä. 2 artikla 1. — Jäsenvaltiot toteuttavat tarvittavat toimenpiteet niiden ja Yhdysvaltojen välisten välineiden laatimiseksi rikoksen johdosta tapahtuvaa luovuttamista koskevan sopimuksen 3 artiklan 2 kohdan ja keskinäistä oikeusapua koskevan sopimuksen 3 artiklan 2 ja 3 kohdan tarkoittamalla tavalla.